เจอาเมอนา (เทศมณฑลอัลบา)

เจอาเมอนา (; ) หรือชื่อในอดีต ซาซาวินต์ซา (Sasavința) หรือ ชาซาวินต์ซา (Șasavința;  หรือ Szászpataka) เป็นอดีตหมู่บ้านในลุปชา เทศมณฑลอัลบาในภูมิภาคตรันซิลวาเนีย ประเทศโรมาเนีย

ในปี 1970 หมู่บ้านเจอาเมอนามีผู้อยู่อาศัยประมาณ 1000 คนในประมาณ 400 ครัวเรือน ก่อนที่ทั้งหมดจะถูกบังคับโยกย้ายออกเนื่องจากรัฐบาลโรมาเนียในเวลานั้นจะสร้างเขื่อนเก็บหางแร่ขึ้นโดยใช้พื้นที่ของหมู่บ้านนี้ เพื่อเก็บของเสียอุตสาหกรรมจากการทำเหมืองทองแดง รอชียาปอเยนี ซึ่งตั้งอยู่ใกล้กัน ปัจจุบันส่วนใหญ่ของหมู่บ้านจมอยู่ใต้ทะเลของเสียอุตสาหกรรมซึ่งมีความลึก ณ ปี 2019 ประมาณ 100 เมตร ซึ่งรวมถึงโบสถ์ออร์ทอดอกซ์ประจำหมู่บ้านที่ในอดีตตั้งอยู่บนเนินเขา ณ ปี 2018 โบสถ์ดังกล่าวเหลือเพียงยอดหลังคาของหอคอยโบสถ์ที่โผล่เหนือทะเลขนาด 130 เฮกตาร์ ระดับน้ำยังคงสูงขึ้นอยู่ต่อเนื่อง โดยบริษัทเจ้าของเหมืองได้รับอนุญาตจากรัฐบาลให้สามารถทิ้งของเสียลงได้จนความสูงระดับน้ำสูงขึ้นอีก 30 เมตรจากระดับน้ำ ณ ปี 2019 อันหมายความว่ายอดหอคอยโบสถ์ดังกล่าวจะจมลงใต้น้ำโดยสมบูรณ์ในอีกไม่กี่ปีนับจากนั้น

ในปี 2019 บริษัทสื่อสัญชาติเยอรมัน อาร์เทอ เผยแพร่ภาพยนตร์ซึ่งบอกเล่าเรื่องราวของหมู่บ้านและการขับผู้อยู่อาศัยไม่กี่คนสุดท้ายของหมู่บ้านออก

ในปี 2024 ภาพยนตร์สารคดีเรื่อง Where We Used to Sleep (ที่ที่เราเคยนอน) ถูกเผยแพร่ ในภาพยนตร์นี้บอกเล่าเรื่องราวชีวิตของวาเลรียา ปรัตซา (Valeria Prața) ซึ่งเป็นหนึ่งในผู้อยู่อาศัยไม่กี่คนสุดท้ายในเจอาเมอนา ภาพยนตร์ดังกล่าวออกเดินสายฉายตามเทศกาลภาพยนตร์

 ผู้อยู่อาศัย 
สำมะโนประชากร ณ ปี 1850 ระบุยอดผู้อยู่อาศัยในหมู่บ้านอยู่ที่ 1088 คน และมีประชากรมากที่สุดอยู่ที่ 1309 คน ณ ปี 1941 ในจำนวนนี้มีสิบคนที่ระบุตนเป็นชาวเยอรมัน จำนวนผู้อยู่อาศัยลดลงจนในปี 1977 เหลือ 45 คน ทั้งหมดเป็นชาวโรมาเนียVarga E. Árpád: Volkszählungen 1850–2002 in Siebenbürgen bei kia.hu, letzte Aktualisierung am 2. November 2008 (PDF; 1,1 MB; ungarisch). ในปี 2018 มีครัวเรือนอาศัยอยู่ทั้งหมด 11 ครัวเรือนตามทะเบียน

สำมะโนประชากร ณ ปี 2021 ไม่มีผู้อยู่อาศัยที่ขึ้นทะเบียนอาศัยในเจอาเมอนาVolkszählung in Rumänien 2021 bei citypopulation.de, abgerufen am 10. September 2023.

 อ้างอิง 

category:เทศมณฑลอัลบา
หมวดหมู่:เมืองร้างในทวีปยุโรป
category:เหมืองในประเทศโรมาเนีย